## Naredba o zabrani i ograničenju prometa na cestama Republike Hrvatske, ulicama Grada Zagreba, općine Marija Bistrica i grada Splita

### NN 126/1998 (25.9.1998.), Naredba o zabrani i ograničenju prometa na cestama Republike Hrvatske, ulicama Grada Zagreba, općine Marija Bistrica i grada Splita

# **MINISTARSTVO UNUTARNJIH POSLOVA**

Na temelju članka 193. stavka 1. Zakona o sigurnosti prometa na cestama
("Narodne novine", broj 59/96. - pročišćeni tekst), ministar unutarnjih
poslova, u suglasnosti s ministrom pomorstva, prometa i veza donosi

## **NAREDBU**

### **O ZABRANI I OGRANIČENJU PROMETA NA CESTAMA REPUBLIKE HRVATSKE, ULICAMA GRADA ZAGREBA, OPĆINE MARIJA BISTRICA I GRADA SPLITA**

I.

Dana 2. listopada 1998. od 8,00 do 3. listopada 1998. do 24,00 sata,
na državnim cestama Republike Hrvatske zabranjuje se osposobljavanje kandidata
za vozače, promet teretnim motornim vozilima čija je najveća dopuštena
masa veća od 7,5 tona, vozilima koja su sama ili s priključnim vozilima
dulja od 14 m, traktorima i radnim strojevima, kao i vozilima koja ne mogu
razviti brzinu kretanja veću od 40 km/sat.

Zabrana prometa iz stavka 1. ove točke ne odnosi se na:

- vozila s prednošću prolaska i vozila pod pratnjom,

- vozila Ministarstva unutarnjih poslova, Ministarstva obrane i oružanih
snaga,

- vozila za održavanje cesta, elektroenergetskih i sličnih instalacija
te vozila HPT za dostavu pošte,

- vozila koja imaju žuto rotacijsko svjetlo kada se koriste za pomoć
na cestama, uklanjanje i vučenje oštećenih vozila,

- vozila za prijevoz betona i asfaltne mase bez priključnog vozila i
vozila za prijevoz naftnih derivata,

- vozila (bez priključnog vozila) koja prevoze lako pokvarljivu robu
(svježe meso i svježe mesne proizvode, svježe mlijeko i mliječne proizvode,
svježu ribu i riblje proizvode, voće, povrće, pivo, kruh, pecivo, svježa
jaja, rezano cvijeće i slično).

II.

Zabranjuje se promet svih vozila, osim vozila pod pratnjom, vozila s
prednošću prolaska i vozila obilježenih posebnom oznakom (naljepnicom):

1. Dana 2. listopada 1998. od 15,00 do 19,00 sati i dana 4. listopada
od 5,00 do 9,00 sati na području Grada Zagreba na relaciji od zračne luke
"Pleso" - Velikogoričkom ulicom - Republike Njemačke - Avenija Dubrovnik
- Avenija Većeslava Holjevca - most Slobode - Hrvatske bratske zajednice
- Ulica grada Vukovara - Miramarska - Mihanovićeva - Trg kralja Tomislava
- Strossmayerov trg - Trg Nikole Šubića Zrinskog - Praška - Trg bana Josipa
Jelačića - Bakačeva - Kaptol.

2. Dana 2. listopada 1998. od 8,00 do 24,00 sata na području Grada Zagreba
u zoni Kaptol omeđena sljedećim ulicama:

Radićeva - Ilica od Trga bana Josipa Jelačića do Gundulićeve, istočnim
rubom kolnika Gundulićeve od Ilice do Hebrangove, sjevernim rubom kolnika
Hebrangove od Gundulićeve do Boškovićeve, sjevernim rubom kolnika Boškovićeve
do Draškovićeve, zapadnim rubom kolnika Draškovićeve od Boškovićeve do
Šoštarićeve, zapadnim rubom kolnika Šoštarićeve, zapadnim rubom kolnika
Ribnjak od Šoštarićeve do Zvonarničke, Zvonarničkom, južnim rubom kolnika
Degenove od Zvonarničke do Kaptola, Mikloušićevom i Tkalčićevom u cijeloj
dužini i Krvavim mostom i na području Strossmayerovog trga i Trga kralja
Tomislava.

3. Dana 2. listopada od 20,00 sati do 3. listopada 1998. do 17,00 sati,
na području općine Marija Bistrica u zoni omeđenoj:

Od semaforiziranog raskrižja u Zlatar Bistrici do Marije Bistrice do
raskrižja Stubičke i Nove ceste, Stubičkom cestom do obilaznice, obilaznicom
do Podgorja Bistričkog, Gajevom i ulicom do zaseoka Gledeci i Gornjoselskom
ulicom do kbr. 38 u smjeru Sušobrega.

4. Dana 2. 10. 1998. godine od 20,00 sati do dana 3. 10. 1998. godine
do 20,00 sati na državnoj cesti broj D-29 u Kašini od raskrižja sa sporednom
cestom u smjeru kamenoloma i Gornje Planine do Marije Bistrice.

5. Dana 3. listopada 1998. od 5,00 do 14,00 sati na dijelu ŽC 1048 od
Zagreba do planinarskog doma Željezničara, dijelu ŽC 2219 od planinarskog
doma Željezničara do Stubičkih Toplica do raskrižja sa državnom cestom
broj 307, te državnom cestom broj 307 do raskrižja sa ŽC 2219 do Donje
Stubice, odnosno do raskrižja sa ŽC 2198, ŽC 2221 od raskrižja sa DC 307
i ŽC 2198 u Donjoj Stubici do raskrižja sa DC 29 u Mariji Bistrici (relacija
Zagreb - Medvednica - Pila - Stubičke Toplice - Donja Stubica - Gusakovec
- Marija Bistrica);

6. Dana 2. listopada od 20,00 sati do 3. listopada 1998. do 20,00 sati,
na državnoj cesti broj D-24 od privremenog silaska sa DC-1 u Zaboku do
raskrižja sa ŽC-2204, ŽC-2205, (Konjščina - Beloslavec) i na LC 22053 od
Lovrečana do grada Zlatar, na državnoj cesti broj D-29 od Zlatara do raskrižja
sa državnom cestom D-24 u Zlatar Bistrici i na dijelu ŽC 2168 Poznanovec
- Mače.

7. Dana 2. listopada od 20,00 sati do 3. listopada 1998. do 13,00 sati,
na ŽC 2221 do raskrižja sa ŽC 2205, Hrastje - Donje Orešje - Gornje Orešje
- Žitomir - Globočec - Marija Bistrica te na dijelu ŽC 2204 i ŽC 2203 od
raskrižja sa ŽC 2205 i D 24 u mjestu Konjščina do kbr. 38 u Gornjoselskoj
ulici u mjestu Poljanica Bistrička.

Zabrana iz stavka 1. ove točke ne odnosi se na:

- vozila invalida označena posebnim znakom iz članka 15. Zakona o sigurnosti
prometa na cestama na državnoj cesti broj D-29 od raskrižja sa državnom
cestom broj D-24 u Zlatar Bistrici do Marije Bistrice,

- vozila invalida i autobuse Zagrebačkog električnog tramvaja na državnoj
cesti broj D-29 u Kašini, od raskrižja sa sporednom cestom u smjeru kamenoloma
i Gornje Planine do Marije Bistrice.

- autobuse na području pod rednim brojem 4. i 6. stavka 1. ove točke,

- osobne automobile na području pod rednim brojem 7. stavka 1. ove točke.

III.

Dana 3. listopada 1998. od 22,00 sata do 4. listopada 1998. do 20,00
sati na području gradova Splita, Solina i Kaštela zabranjuje se promet
vozilima Splitskog registracijskog područja osim vozila pod pratnjom, vozila
s prednošću prolaska i vozila obilježenih posebnom oznakom (naljepnicom).

Zabrana iz stavka 1. ove točke odnosi se i na prilazne ceste i to:

- na državnoj cesti D-8 od Trogira (raskrižje sa D-58) do raskrižja
sa D-39 u mjestu Dubci;

- na državnoj cesti D-1 od raskrižja sa D-60 u mjestu Brnaze do raskrižja
sa D-8 (Split);

- na županijskoj cesti ŽC-6137 (stara kaštelanska cesta),

- na dijelu prometnice koja spaja D-8 sa županijskom cestom ŽC-6142
za Žrnovnicu;

- na dijelu županijske ceste ŽC-6133 od Trogira do raskrižja sa županijskom
cestom ŽC-6137 i raskrižja sa D-8.

IV.

Zabranjuje se promet svih vozila, osim vozila pod pratnjom, vozila s
prednošću prolaska i vozila obilježenih posebnom oznakom (naljepnicom):

1. Dana 4. listopada 1998. od 5,00 do 18,00 sati, na području grada
Splita u sljedećim zonama:

- na području Žnjana, Križina i Metrojaka omeđeno sa istočne strane
od uvale Porporela - Put Žnjana - Bračkom - Žnjanskom,

- Poljičkom cestom od ulice Bruna Bušića - ulicom Plemenitog Zajca -
Put Trstenika - rt Trstenik i Uvala Žnjan;

- Poljička cesta od ulice Bruna Bušića i ulica Kralja Zvonimira,

- područje naselja "Grad" omeđeno ulicama: Obala Hrvatskog narodnog
preporoda - Ulica bana Jelačića - Marmontova - Kralja Tomislava - Sinjska
- Zagrebačka ulica do Ulice kralja Zvonimira.

2. Dana 4. listopada 1998. od 12,00 do 20,00 sati na području grada
Solina omeđeno ulicama: Marka Marulića - sjeverni kolnik državne ceste
D-8 - Stjepana Radića - Put Majdana do mosta na Gašpinoj Mlinici - rijekom
Jadro - do raskrižja ulica Marka Marulića i Kunčeva Greda.

V.

Ovu Naredbu glede postavljanja prometne signalizacije i organizacije
prometa provest će Gradska poglavarstva gradova na području kojih ova Naredba
važi i Hrvatska uprava za ceste.

Tijela nadležna za uređenje prometa, prometne znakove i drugu prometnu
signalizaciju postavit će najkasnije 12 sati prije početka zabrane i ograničenja
utvrđenih ovom Naredbom.

VI.

Ova Naredba stupa na snagu danom objave u "Narodnim novinama".

Broj: 511-01-01-3290/98.
Zagreb, 22. rujna 1998.

Ministar
**mr. Ivan Penić,** v. r.

Naredba, NN 126/1998-1576